HIS kaart

## Kaart

Kaardipilt on mitmete HIS ekraanikuvade lahutamatu osa, kuna valdav osa HIS andmebaasis hoitavast infost omab ruumikomponenti (koordinaate). Ruumiandmete loomulik kujutusviis on kaardil (s.t. visualiseeritakse andmed lähtuvalt objektide/kirjete asukohast). Siin kirjeldatakse kaardil navigeerimist ja muid kaardiga seotud tegevusi. Need juhised kehtivad kõikidele kuvadele, mille koosseisus kaardipilt on.

HIS kaardipilti saab kohandada, valides Kaardikihtide aknas sobilikud kihid ja stiilid.

HIS kaardipilt

### Navigeerimine

Lisaks tavapärasele liikumisele kaardil arvuti hiire abil on täpsemaks navigeerimiseks nupurida vaate allsevas.
Kõik nupud on üksteist välistavad.
NB! Osad nupud on asendit säilitavad (neid saab sisse ja välja lülitada).

- nihutamine kaardipilti saab nihutada, "võttes" sellest suvalises kohas vasaku hiirenupuga "kinni" ja "lohistades" seda soovitud suunas.
  NB! ükski navigeerimisnupp (suurendamine/vähendamine/ala valik) ei tohi olla "sisse lülitud";
- parajaksvähendamine — — nupp viib kaardivaate algasendisse;
- suurendamine — — kui see nupp on "sisse lülitud", siis järgnevad hiireklõpsud kaardil suurendavad kaardipildi mõõtkava ning määravad kaardipildi tsentri uue asukoha (kaardipilt tsentreeritakse hiirekursori asukohta klõpsamise hetkel).
  NB! Säilitab asendi;
- vähendamine — — kui see nupp on "sisse lülitud", siis järgnevad hiireklõpsud kaardil vähendavad kaardipildi mõõtkava ning määravad kaardipildi tsentri uue asukohaks hiirekuroriga osutatud punkti;
  NB! Säilitab asendi;
- ala valik (suurendamine) — — kui see nupp on "sisse lülitud", siis saab valida kaardil ristkülikukujulise ala, lohistades hiirt (valida ala üks nurk, vajutada vasak hiirenupp alla, lohistada kursor ala teise nurga asukohta ning vabastada hiirenupp). Kuna valitav ala saab olla nähtavast alast ainult väiksem, siis toimub selle operatsiooni käigus ka suurendamine. Lohistamise ajal on valitud ala näha punase ristkülikuna.
  NB! Säilitab asendi;
- nupu — — abil saab liikuda kaardipiltide arhiivi ajas tagasi;
- nupu — — abil saab liikuda kaardipiltide arhiivi ajas edasi.

### Päringute esitamine ja päringuvastuste esiletõstmine kaardil

HIS kaardipildilt saab teha ruumilisi päringuid kahel moel:

- Kaardilt: kui ükski navigeerimisnupp (suurendamine/vähendamine/ala valik) ei ole sisse lülitud, siis vasaku hiirenupu vajutus suvalises kaardipildi punktis kuvab siin asetseva objekti andmeakna.
- Menüüde ja osade objektiakende kaudu.

Päritud objektid tõstetakse kaardipildil esile: Punktobjektid (vrakid, kivid, takistused, navigatsioonimärgid, sadamad) tõstetakse esile punase ristkülikuga. Rõnga keskpunk asub viidatava objekti täpses asukohas. Alaobjektide (mõõtealade) esiletõstmiseks joonistatakse nende piirjoon üle punase värviga.

#### Kohtspikker (tooltip)

Hiirekursori peatudes kuvatakse kursori all asuvate objektide nimed kohtspikris (tooltip).

#### Kontekstimenüü

Klikates kaardil parema hiirenupuga, avaneb kontekstimenüü:

- Näita mõõtealad
  avab selles asukohas olevate mõõtelade nimistu ja sealt edasi saab valida neid
  - kuvamiseks kaardile või siis
  - saatmiseks mõõteplaani
- Koha koordinaadid
  avab akna punkti koordinaatidega.
- Näita raame
  avab akna seda punkti katvate elektrooniliste kaartide nimistuga.

### Ülevaateaken

Kaardi all paremas nurgas on kinni- ja lahti käiv ülevaateaken, kus aktuaalse kaardivaate ulatus on märgitud punase ristkülikuga Eesti kontuuril. ülevaatekaardilt saab kaardivaadet nihutada, kuid mitte suurendada ega vähendada.
Ülevaateakna ülaservas kuvatakse kursori L-Est ja geograafilised koordinaadid.