Plaani genereerimine mootealadest

## Mitmest mõõtealadest eraldi plaanide genereerimine

Mõõteplaanide genereerimise menüü teine valik "Mõõtealadest plaanid" on mõeldud mitmest mõõtealast eraldi plaanide tegemiseks.
Plaanid tehakse iga mõõteala kohta ühesuguste parameetrite järgi ja tulemus pakitakse kokku ühte faili.
Seda on vaja, kui on soov hinnata mingi piirkonna muutusi eri aegadel tehtud mõõdistuste põhjal.
Kuna iga ala kohta tehakse eraldi plaan, siis mingit alade ülekatete võrdlemist ja sellest sõltuvat andmevalikut ei toimu.
Mõõtealad tuleb välja valida mõõtealade päringuvormi kaudu. Vasakule paneelile kuvatakse valitud alad, igal real üks mõõteala ning raadionupp selle ala plaanide tegemiseks selekteerimiseks .
Plaanide koostamisse saadetakse vaid vasakult paneelilt välja valitud mõõtealad.

Mõõtealade valik plaanide tegemiseks.

Vajutades nuppu "Plaanimisse" suunatakse valitud mõõtealad mõõteplaanide genereerijasse kus tuleb määrata plaanide parameetrid (samad parameetrid kehtivad kõigile) ja käivitada plaanide genereerimine.
Tulemuseks on tar formaati kokku pakitud plaanid (plans.tar), mille saab mõõteplaanide genereerimise dialoogist alla laadida ja mingi pakkimistarkvaraga (näiteks 7zip) lahti pakkida.