Kasutajakihi sisestamine

## Kasutajakihi sisestamine ja päring

Andmete sisestamise menüü valikust "Kasutajakihi sisetamine" avanev aken on ette nähtud, et luua või vaadata Kasutaja ruumielemente.
Esimesena avaneb kasutajakihi objektide loetelu.

Kasutajakihi loend

Klikk loetelu real või vastaval lehe pealkirjal avab akna Lisa/muuda andmeid,

Kasutajakihi objekt

kus saab muuta valitud objekti nime ja kirjeldust, staatust (kas objekt on kehtiv või mitte), nähtavust (kas on kaardil näha või mitte) ja ka koordinaate.
Samas saab algatada uue kihiobjekti loomise, objekt kustutada, luua alaobjekti põhjal mõõteala HO-le mõõdistamiseks ja tsentreerida objekt kaardil.
Nupp Mõõteala loomine tekitab HIS-i uue planeeritud ala. Selle saab mõõdistustarkvarasse viia ja nii huvipakkuva koha üle mõõdistada.

### Uute objektide lisamine

Nupp "Loo uus" algatab uue kihiobjekti loomise.

Uue kasutajaobjekti loomine

- Tekstandmed.
  - Väljal "Nimi" saab objektile anda nime, mis edaspidi ilmub ka tema kohtspikris.
  - Väljal "Kirjeldus" saab kirjeldada, mis objektiga tegemist on (miks oli vaja teda kaardile kanda).
- Ruumiandmed.
  - Punkt
    Kui tegemist on punktobjektiga, saab selle, klikates kaardil parema hiirenupuga üks kord. Kuni punktil on marker küljes, saab seda nihutada vasaku hiirenupuga. Kahekordne parema hiirenupu vajutus avab kontekstmenüü, mis lubab punkti eemaldada: valikuks tuleb hiir sellele lohistada, hoides paremat hiirenuppu all.
    Objekti salvestamiseks vajuta "Salvesta".
  - Joon
    Objekt võib olla murdjoon, selle saamiseks tuleb kaardil parema hiirenupuga klikkida selle tippudes. Kuni tippudel on markerid küljes, saab neid nihutada vasaku hiirenupuga. Kahekordne parema hiirenupu vajutus avab kontekstmenüü, mis lubab ühte punkti või kõiki eemaldada: valikuks tuleb hiir sellele lohistada, hoides paremat hiirenuppu all.
    Objekti salvestamiseks vajuta "Salvesta".
  - Ala
    Objekt võib olla polügoon, selle nurgapunktid tekitatakse kaardil parema hiirenupuga klikkides. Ala sulgeb kahekordne vasaku hiireklikk viimasel punktil.
    Kui ala on ristkülik, saab selle tekitada, lohistades hiirt kaardil paremat klahvi all hoides.
    Ala saab ette anda veel failist või sisestades käsitsi kuni 4 nurgapunkti.
    Kuni ala nurkadel on markerid küljes, saab neid nihutada vasaku hiirenupuga. Parem hiireklikk ala piiril tekitab uue nurgapunkti. Kahekordne parema hiirenupu vajutus avab kontekstmenüü, mis lubab ühte punkti või kõik eemaldada: valikuks tuleb hiir sellele lohistada, hoides paremat hiirenuppu all.
    Objekti salvestamiseks vajuta "Salvesta".
  - Mitmest ruumielemendist koosnev objekt
    Kui objekil on mitu ruumielementi, siis seda võimaldab teha funktsioonigrupp

    Kui on soov luua objekt rohkem kui ühest ruumielemendist, siis salvestamise asemel tuleb vajutada
    - "Uus ruumielement" ja joonistada punkt, joon või ala nagu eelpool kirjeldatud.
      Uut ruumielementi on võimalik alla laadida ka failist.
    - Valik "Järgmine ruumielement" võimaldab juba joonistatud elemendi valikut redigeerimiseks.
    - Valik "Puhasta" eemaldab kaardilt loodud elemendid.
    Objekti salvestamiseks vajuta "Salvesta".